Bjarni Diðrik vinnur að uppsetningu iðufylgnitækja yfir asparskógi á framræstu landi á Sandlækjarmýri í Gnúpverjahreppi til að mæla kolefnisjöfuð hans . Verkefnið nefndist MýrViður og fór fram í samstarfi LbhÍ , Háskólans á Akureyri og Mógilsár – Rannsóknastöðvar skógræktar á árunum 2015 - 2017 . Ljósm. BDS Sjálfvirk mælitæki á losun koldíoxíðs frá jarðvegi í skóginum á Sandlækjarmýri . Ljósm. BDS Tveir starfsmenn Landbúnaðarháskóla Íslands , þeir próf. Bjarni Diðrik Sigurðsson og dr. Hlynur Óskarsson , ásamt dr. Brynhildi Bjarnadóttur við Háskólann á Akureyri og teymi vísindafólks frá Norðurlöndunum , birtu nýverið yfirlitsgrein í tímaritinu Biogeosciences þar sem fjallað er um fyrirliggjandi rannsóknir á hvaða áhrif skógrækt á framræstu mýrlendi hefur á losun og binding gróðurhúsalofttegundanna koldíoxíðs ( CO2 ) , metans ( CH4 ) og nituroxíðs ( N2O ) . Greinin gefur yfirlit yfir öll þau ferli sem hafa þarf að hafa í huga þegar loftslagsáhrif aðgerða eins og skógræktar eru metin á framræstu mýrlendi og jafnframt um mismunandi rannsóknaaðferðir sem hægt er að beita við slíkt mat . Jafnframt er gefið yfirlit um stöðu þekkingar á mismunandi þáttum á Norðurlöndum og nálægum svæðum . Mælingar á öllum þeim mismunandi þáttum sem vega inn í loftslagsáhrif skógræktar á framræstu landi eru bæði kostnaðarsamar og vinnufrekar og verður aldrei fýsilegt að slíkar mælingar verði gerðar á öllum þeim framræstu svæðum sem skógrækt verður beitt til að minnka neikvæð loftslagsáhrif framræslunnar . Því er mikilvægt að þróa betur svokallaða bindi - eða losunarstuðla ( e. Emission Factors ) sem notaðir eru til að meta loftslagsáhrif landnýtingar , t.d. vegna Loftslagssamnings S.þ. Niðurstaða greinarinnar er sú að ennþá séu bindistuðlarnir sem notaðir eru við kolefnisbókhald ríkjanna talsverðri óvissu háðir . Mikilvægt er að samhæfa betur aðferðafræði við ólíkar rannsóknir og hvaða aðrir vistkerfisþættir eru gefnir upp með niðurstöðunum , svo að auðveldara sé að bera þær saman þegar stuðlarnir eru bættir . Greinin bendir sérstaklega á eftirfarandi þætti sem þarf að bæta er til dæmis : Skortur á bakgrunnsupplýsingum ( umhverfis - og vistkerfisþættir ) um vistkerfin sem rannsökuð eru hindrar það að hægt sé að útbúa bindistuðla sem taka tillit til ólíkra umhverfisaðstæðna , en eru ekki bara einföld meðaltöl fyrir stór svæði ( svokallaðir Tier 1 stuðlar ) . Þegar handvirkar mæliaðferðir eru notaðar til að mæla bindingu og losun gróðurhúsalofttegunda er mikilvægt að tengja þær síritandi mælingum á t.d. jarðvegshita eða stöðu grunnvatns þegar þær eru skalaðar upp í ársgildi . Mikil þörf er á meiri vetrarmælingum á losun allra gróðurhúsalofttegundanna . Það skortir mjög á að grunnvatnsstaða í framræstu landi hafi verið skráð þegar mælingar á losun eða bindingu gróðurhúsalofttegunda fara fram . Grunnvatnsstaðan er hinsvegar oft mikilvægasti þátturinn í hver heildaráhrifin eru . Mikilvægt er að taka tillit til framvindu ræktaðra skóga þegar loftslagsáhrif skógræktar á framræstu landi eru metin ; þ.e. að taka tillit til allrar vaxtarlotunnar . Áhrifin geta breyst með aldri skóganna .